सोहि कार्यक्रममा बोल्दै काठमाडौं विश्वविद्यालयका उपकुलपति प्राडा. रामकण्ठ माकजु श्रेष्ठले आवश्यकता महशुस हुने र देखिने खालको शिक्षा हुनुपर्ने बताए। आईटी पार्क सञ्चालनमा आउन नसक्नुमा सोचहरु मात्रै नभई त्यसका लागि आवश्यक पर्ने जनशक्ति र नेपालमा जे गर्दा पनि हुन्छ भन्ने भान भएको माकजुले बताए। ‘हाम्रो लाज कट्टु र सुरुवालभित्र मात्रै होइन दिमागभित्र पनि हुनुपर्छ’– उनले भने– ‘नेपालमा आईटीको प्रयोगबाट हुने उपलब्धी र भएका उपलब्धीहरुलाई हेरेर आगामी दिनमा भावी पुस्ताहरुका लागि सशक्त गराउनुपर्छ।’
